
ΔΙΑΘΕΣΙΜΗ Η ΜΕΛΕΤΗ ΤΟΥ CEDEFOP ΓΙΑ ΤΙΣ ΔΕΞΙΟΤΗΤΕΣ
Η μελέτη του Cedefop για την μεσοπρόθεσμη πρόγνωση σε δεξιότητες «Μελλοντικές ανάγκες σε δεξιότητες στην Ευρώπη», τα συμπεράσματα της οποίας παρουσιάστηκαν σε ένα σημαντικό συνέδριο στο Cedefop, είναι τώρα διαθέσιμη δωρεάν.
Μετά το επιτυχές διεθνές συνέδριο του Cedefop «Δεξιότητες για το Μέλλον της Ευρώπης», η μελέτη «Μελλοντικές ανάγκες σε δεξιότητες στην Ευρώπη: Μεσοπρόθεσμη πρόγνωση»  είναι τώρα διαθέσιμη από το διαδίκτυο στην αγγλική. Η μελέτη αναδεικνύει τις επιπτώσεις στην απασχόληση των δομικών αλλαγών σε τομείς και επαγγέλματα. Αυτές οι επιπτώσεις είναι και ο λόγος που η πρόβλεψη των αναγκών σε δεξιότητες έχει μετακινηθεί στην κορυφή της Ευρωπαϊκής ατζέντας στους τομείς της απασχόλησης και εκπαίδευσης. Οι αγορές εργασίας εξελίσσονται με ταχείς ρυθμούς και νέες θέσεις εργασίας εμφανίζονται, ιδίως στον τομέα των υπηρεσιών. Αν είναι να αποφύγουμε τις αναντιστοιχίες των δεξιοτήτων, το εργατικό δυναμικό χρειάζεται να προσανατολιστεί προς αναπτυσσόμενους τομείς και επαγγέλματα. Αυτό δημιουργεί μια αύξηση στις απαιτήσεις προσόντων σε όλους τους τομείς, και κατά συνέπεια στις ανάγκες για αρχική και συνεχόμενη κατάρτιση. 
Το Cedefop έχει την πρόθεση να ανακοινώνει τέτοιες προγνώσεις σε τακτική βάση. Στους επόμενους μήνες, θα μελετηθούν οι αναδυόμενες ανάγκες σε δεξιότητες σε δυο συγκεκριμένους τομείς – τον τομέα της υγείας και αυτόν του περιβάλλοντος.

Το συνέδριο,  στο οποίο παρουσιάστηκε η εν λόγω μελέτη στις 21 και 22 Φεβρουαρίου, άνοιξε με την εναρκτήρια ομιλία του ο Έλληνας Υπουργός Παιδείας κ. Ευριπίδης Στυλιανίδης, και το παρακολούθησαν γύρω στα 150 άτομα απ’ όλη την Ευρώπη.  
Που μπορεί να βρει κανείς την μελέτη του Cedefop ;
Την μελέτη “Future skill needs in Europe. Medium-term forecast: synthesis report” μπορεί να την παραγγείλει κανείς δωρεάν καθώς επίσης να την κατεβάσει και από την ιστοσελίδα: 

http://www.cedefop.europa.eu/index.asp?section=3&sub=6&read=3160 
Cedefop
Το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), ένας οργανισμός της Ευρωπαϊκής Ένωσης με έδρα την Θεσσαλονίκη, στηρίζει την δημιουργία Ευρωπαϊκών πολιτικών στον τομέα της επαγγελματικής εκπαίδευσης και κατάρτισης. 

www.cedefop.europa.eu

